Diari Oficial de la Generalitat Valenciana


Sumari del DOGV 5688, del 25-01-2008 (2008/457)

ORDE de 14 de gener de 2008, del conseller de Presidència i vicepresident primer del Consell, per la qual s'homologuen els estatuts de la Mancomunitat de Municipis de la Safor.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5688

Data del DOGV
:   25-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/457


Data del document
:   14-01-2008

Organisme emissor
:   Conselleria de Presidència

Tipus de document
:   Ordre

Descriptors 

:   * La Safor
    * reglament intern
    * associació de municipis
    * administració local

ORDE de 14 de gener de 2008, del conseller de Presidència i vicepresident primer del Consell, per la qual s'homologuen els estatuts de la Mancomunitat de Municipis de la Safor. [2008/457]  
Els ajuntaments dels municipis que integren la Mancomunitat de Municipis de la Safor, de la província de València, van acordar aprovar la modificació dels estatuts de la Mancomunitat a fi de reflectir la separació de la mancomunitat dels municipis d'Ador i Villalonga; al mateix temps, s'incorpora als fins de la mancomunitat la prestació dels servicis d'abastiment i distribució d'aigua i depuració d'abocaments.   
Remés l'expedient tramitat i els estatuts aprovats a la conselleria de Presidència, no s'hi advertix cap infracció de l'ordenament jurídic, menyscabament de les competències d'esta comunitat autònoma, ni interferència en el seu exercici.  
Per tot això, i d'acord amb el Decret 115/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Presidència,  
ORDENE  
Article primer  
Homologar la modificació dels articles 1 i 3 dels estatuts de la Mancomunitat de Municipis de la Safor, en haver-se acreditat en l'expedient la legalitat de les actuacions.  
Article segon  
a) L'apartat primer de l'article 1 queda redactat en els termes següents:  
1. Els municipis d'Alfauir, Almiserà, Almoines, l'Alqueria de la Comtessa, Barx, Bellreguard, Beniarjó, Benifairó de la Valldigna, Beniflà, Benirredrà, Castellonet, Daimús, Gandia, Guardamar de la Safor, la Font d'En Carròs, Llocnou de Sant Jeroni, Miramar, Oliva, Palma de Gandia, Palmera, Piles, Potríes, Rafelcofer, Real de Gandia, Rótova, Simat de la Valldigna, Tavernes de la Valldigna, Xeraco i Xeresa, de la província de València, a l'empara del que disposa l'ordenament jurídic, acorden constituir-se voluntàriament en mancomunitat per a l'organització i prestació d'obres i servicis a través d'unitats d'actuació. La capitalitat d'esta mancomunitat, per a la reunió dels seus òrgans col·legiats, és Gandia.  
b) L'apartat primer de l'article 3 queda redactat en els termes següents:  
1. La mancomunitat, per a la gestió dels seus interessos i en l'àmbit de les seues competències promourà les activitats i prestarà els servicis públics en les matèries següents:  
a) Arreplega, transformació i tractament de residus sòlids  
b) Defensa del medi ambient, equilibri ecològic i ordenació del territori  
c) Servicis educatius, culturals, socials i assistencials.  
d) Promoció i dotacions turístiques  
e) Mecanització administrativa, banc de dades i gestió tributària.  
f) Vies de comunicació i transport públic  
g) Desenvolupament de les competències urbanístiques  
h) Promoció i exercici d'activitats agrícoles.  
i) Servici de gossera comarcal.  
j) Servici de grua comarcal  
k) Sanitat ambiental, abastiment, distribució i depuració d'aigües  
València, 14 de gener de 2008  
El conseller de Presidència i vicepresident primer del Consell,  
VICENTE RAMBLA MOMPLET